Xiaomi ने गुरुवार को एक इवेंट में अपनी मी मिक्स 3 स्मार्टफोन से पर्दा उठा लिया। डिवाइस मैगनेटिक स्लाइडिंग फ्रंट कैमरा, डुअल रियर कैमरा सेटअप, दो सेल्फी सेंसर और वाकई में बिना बेज़ल वाले डिस्प्ले के साथ आता है। Xiaomi Mi Mix 3 में कोई डिस्प्ले नॉच नहीं है और निचले हिस्से पर भी बेज़ल ना के बराबर है। कंपनी ने अलग-अलग किस्म को सेंसर डिस्प्ले के पीछे छिपाए रखा है। इन्हें मैगनेटिक स्लाइडर को एक्टिव करने पर इस्तेमाल में लाया जा सकता है। फोन में तेज़ वायरलेस चार्जिंग सपोर्ट है। यह 10 वॉट के वायरलेस चार्जर के साथ आता है। Xiaomi Mi Mix 3 में 10 जीबी तक रैम, स्नैपड्रैगन 845 प्रोसेसर और एआई से लैस 24 मेगापिक्सल का फ्रंट कैमरा है।